《长洲》
宋代·杨备

太湖东西即长洲，临水孤城远若浮。
雨过云收山泼黛，管弦歌动酒家楼。
花光带露柳凝烟，藏苑笙歌已沸天。
有客寻春拚一醉，青楼红粉洞中仙。

作者简介：建州浦城人，字修之。杨亿弟。仁宗天圣中为长溪令，后宰华亭。庆历中为尚书虞部员外郎，分司南京。尝乐吴地风俗之美，作《姑苏百题》，每题笺释其事，后范成大修志多采用之。